104 



R. F. Fristedt, 



et coli dolores sedat, flatus discutit et ventriculi crnditates eraendat. Ad pectoris 

 quoque affectus valde efficax est, asthmaticos- juvat, tussim veterem et phthisin cu- 

 rat, cruentas exscreationes sistit, sordidas ac purulentas expurgat, ulcera detergit, 

 mirifice siccat et agglutinat. Pesti, febribus malignis et omnibus venenis poteuter 

 resistit, praeservat quoque hominem a pestis contagione et cor miriflce roborat. Si 

 matutiuo tempore masticetur, omnem maligni aeris ingressum per os prohibet et in 

 vino decocta vel macerata et de eo bibita egregie quoque est prseservativum. Effo- 

 dienda autem radix est decrescente luna. Omnibus prasterea febribus specifica qua- 

 dam vi resistit decoctum ejus ante t'ebrilem accessionem potum et aliquamdiu con- 

 tinuatum. In aceto decocta radix dentium dolores sedat ac multam ex ore pitui- 

 tam elicit. 



PIMPINELLA MINOR l ). 

 Et natura viribus iisdem prsedita est, quibus major. 



PIMPINELLA 1TALICA -) astringit, siccat, glutinat et cobibet ord. secundo. 

 Tota planta in vino rubro vel aqua chalybeata decocta sistit alba rubraque 

 foeminarum profluvia, sanguinis rejectiones, dysenteriam et ceteros alvi fluxiones. 

 Ad febres contagiosas et pestilentes celebre quoque est medicamentum in aqua cardui 

 benedicti et acetosse cocta atque cum theriaca ad drachm, j vel lapide besuatico 

 (o bezoar.?) ad grana 6 vel 7 sumpta. 



PISUM 



Facilitate et viribus ferme convenit cum faba, ita ut, si ea desit, pisum ejus 

 possit esse succedaneum. Abstergendi tamen vim faba habet majorem. 



PLANTAGO MAJOR 4 ) frigida est ordine secundo. 

 Folia plantaginis recentia imposita vel trita atque illita ulceribus malignis, 

 putridis, antiquis et sordidis valde conferunt, nam malignitatem eorum emendant, 

 sordes extergunt et ad cicatricem perducunt. Cum sale vero tusa et imposita morsi- 

 bus caninis medentur, sicut serpentum. Ulinuntur quoque utiliter in principio po- 

 dagras calidas et rubentis, nam humorum influxum repellunt, sanguinis fervorem ex- 

 stinguunt, combustiones ignis et reliquas inflammationes, ab humorum calidorum et 

 salsorum defluxione natas, addito albumine ovi, sedant et tollunt. In vino rubro 

 decocta vel aqua vulgari, addito saccharo, radice liquiritise et uvis passis, renum et 

 vesicas ulcera curat, sanguinis exscreationes, vulva? fluxiones, dysenterias et alia ven- 

 tris profluvia sistit. Eandem vim et efficaciam habet semen plantaginis decoctum 

 vel tritum cum vino rubro sumptum. Alii semen paullulum tritum cum vitello ovi 

 permiscent, hinc super calenti tegula vel in patella banc massam assant, quam 

 postea dysentericis exhibent et aliquoties repetunt; plurimos a lethali dysenteria hac 



J ) Cam., Fuchs. Pimpinella Saxifraga L. (ex p.). 



2 ) Trag., Lon» et al. Complectitur et Sanguisorbam officinalem L. seu San- 

 guisorbam majorem Matth., Cord, et al. — et Potermm Sanguisorbam L. seu San- 

 guisorbam minorem Cord., Fuchs., Tar. Cfr. infra Sanguisorbas auctoris nostri. 



3 ) Patrum (ex p.) Pisum sativum L. 



4 ) Matth. (nec in omnibus editionibus), Gesn. et al. Plantago major L. 



